Βλαντίμιρ Πούτιν

Καταγωγή και νεαρή ηλικία

Ο Πούτιν γεννήθηκε στις 7 Οκτωβρίου 1952 στο Λένινγκραντ (σύγχρονη Αγία Πετρούπολη), της τότε Σοβιετικής Ένωσης. Γονείς του ήταν οι Βλαντίμιρ Σπιριντόνοβιτς Πούτιν (1911-1999) και Μαρία Ιβάνοβνα Πούτινα (το γένος Σελόμοβα 1911-1998). Η μητέρα του ήταν εργάτρια, και ο πατέρας του ήταν κληρωτός στη Σοβιετικό Ναυτικό, όπου υπηρέτησε στον στόλο υποβρυχίων στις αρχές της δεκαετίας του 1930. Στις αρχές του Β' Παγκοσμίου Πολέμου υπηρέτησε στο τάγμα καταστροφών του NKVD. Αργότερα μεταφέρθηκε στον τακτικό στρατό και τραυματίστηκε σοβαρά το 1942. Νεότερος των τριών αγοριών, όπου οι δύο μεγαλύτεροι αδελφοί του, Βίκτωρ και Αλβέρτος, γεννήθηκαν στα μέσα της δεκαετίας του 1930, ο Αλβέρτος πέθανε μέσα σε λίγους μήνες μετά από τη γέννησή του, ενώ ο Βίκτωρ υπέκυψε στην διφθερίτιδα από την οποία έπασχε, κατά τη διάρκεια της πολιορκίας του Λένινγκραντ στο Δεύτερο Παγκόσμιο Πόλεμο. Ο παππούς του Βλαντίμιρ Πούτιν, Σπιριντόν Ιβάνοβιτς Πούτιν (1879-1965), ήταν σεφ που σε κάποια στιγμή βρέθηκε να μαγειρεύει για τον Βλαντίμιρ Λένιν και τη σύζυγό του Ναντέζντα Κρούπσκαγια, και σε αρκετές περιπτώσεις για τον Ιωσήφ Στάλιν. Η γιαγιά του Πούτιν σκοτώθηκε από τους Γερμανούς κατακτητές στην περιοχή Τβερ το 1941, και θείοι του, εξαφανίστηκαν στο μέτωπο του πολέμου.
 Η καταγωγή του Βλαντίμιρ Πούτιν έχει περιγραφεί ως ένα μυστήριο που δεν επιβιώνουν στοιχεία για κάθε πρόγονό του με το επώνυμο «Πούτιν», πέραν από τον παππού του Σπυρίδωνα Ιβάνοβιτς. Η αυτοβιογραφία του. Σε πρώτο πρόσωπο. Συνομιλίες με τον Βλαντίμιρ Πούτιν (ρωσικά: От первого лица. Разговоры с Владимиром Путиным), η οποία βασίζεται σε συνεντεύξεις του Πούτιν, μιλάει για το ταπεινό ξεκίνημα, συμπεριλαμβανομένων των πρώτων χρόνων σε ένα κοινόχρηστο διαμέρισμα, το οποίο μοιράζονται πολλές οικογένειες στο Λένινγκραντ. Δύο Ρώσοι δημοσιογράφοι εικάζουν σε ένα άρθρο σε εφημερίδα ότι η καταγωγή του Πούτιν θα μπορούσε να συνδέεται με φυλή Πουτγιανίν, μία από τις αρχαιότερες φυλές στην ιστορία της Ρωσίας, με βάση φυσικές ομοιότητες ανθρώπων του 13ου αιώνα, ελλείψει των online πηγών που συνδέονται με το οικογενειακό όνομα του Πούτιν και της ομοιότητας της προφοράς του με το όνομα αυτής της γενιάς.

Σπουδές και μόρφωση

Τελείωσε τη Νομική Σχολή του Πανεπιστημίου του Λένινγκραντ το 1975 και λίγο καιρό αργότερα απέκτησε διδακτορικό στα Οικονομικά. Το 1990 έγινε βοηθός Κοσμήτορα, ενώ το διάστημα 1985-1990 εργάστηκε στην Ανατολική Γερμανία ως μυστικός πράκτορας της Επιτροπής της Κρατικής Ασφάλειας (Комитет Государственной Бeзoпасности, КГБ ή KGB).

Πολιτική σταδιοδρομία

Το 1991 γύρισε στη γενέτειρά του, την Αγία Πετρούπολη, όπου δούλεψε με τον γνωστό δημοκρατικό παράγοντα της «Νέας Ρωσίας», Ανατόλι Σομπτσάκ, δήμαρχο της πόλης, ως σύμβουλό του.
Τον Ιούνιο του 1991 έγινε πρόεδρος Διεθνών Σχέσεων του Δήμου Αγίας Πετρούπολης και το 1994 πρώτος Αντιπρόεδρος του Δημοτικού Συμβουλίου. Το Μάρτιο του 1997 προήχθη σε αντιπρόεδρο του Εκτελεστικού Γραφείου του Προέδρου, ενώ το 1998 ορίστηκε Διοικητής της Ομοσπονδιακής Υπηρεσίας Πληροφοριών της Ρωσίας, διάδοχος της Επιτροπής της Κρατικής Ασφάλειας. Ένα χρόνο αργότερα, τον Αύγουστο του 1999, ορίστηκε Πρωθυπουργός από τον Πρόεδρο Μπορίς Γιέλτσιν και τον Ιανουάριο του 2000, μετά από το ξαφνικό διάγγελμα παραίτησης του Γιέλτσιν, ορίστηκε προσωρινός Πρόεδρος. Το 2000 έθεσε υποψηφιότητα για την προεδρία της Ρωσικής Δημοκρατίας και εξελέγη Πρόεδρος. Επίσης, στις 14 Μαρτίου 2004 επανεξελέγη με συντριπτική πλειοψηφία.
Την 1η Οκτωβρίου 2007 ανακοίνωσε την υποψηφιότητά του στις βουλευτικές εκλογές του Δεκεμβρίου, μη αποκλείοντας το ενδεχόμενο να γίνει ο επόμενος πρωθυπουργός.
Στις εκλογές αυτές, στις 2 Δεκεμβρίου του 2007, που διεξήχθησαν υπό καταγγελίες της αντιπολίτευσης για νοθεία, ο Πούτιν θριάμβευσε με ποσοστό άνω του 62% των ψήφων.
Στις προεδρικές εκλογές του 2012 κέρδισε ποσοστό άνω του 60% και ορκίστηκε ξανά στο ύπατο αξίωμα της χώρας.
Έξι χρόνια μετά, ο Πούτιν κέρδισε και τις προεδρικές εκλογές του 2018 λαμβάνοντας άνω του 76% των ψήφων. Στις 7 Μαΐου 2018 ορκίστηκε για 4η θητεία.